Diari Oficial de la Generalitat Valenciana


Sumari del DOGV 6264, del 11-05-2010 (2010/5237)

RESOLUCIÓ de 22 d'abril del 2010, de la directora general de Gestió del Medi Natural, per la qual s'ordena la publicació de determinades declaracions d'impacte ambiental corresponents als municipis de Llutxent, Fuenterrobles, Utiel i Requena.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6264

Data del DOGV
:   11-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/5237


Data del document
:   22-04-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Fuenterrobles
    * Llutxent
    * Utiel
    * Requena
    * impacte ambiental

RESOLUCIÓ de 22 d'abril del 2010, de la directora general de Gestió del Medi Natural, per la qual s'ordena la publicació de determinades declaracions d'impacte ambiental corresponents als municipis de Llutxent, Fuenterrobles, Utiel i Requena. [2010/5237]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el reglament per a l'execució de la Llei 2/1989, de 3 de març, d'Impacte Ambiental, el qual estableix que una vegada transcorregut el termini assenyalat en l'article 26 sense que s'hagen plantejat discrepàncies, i sense perjudici de la seua notificació al titular, la declaració d'impacte ambiental s'haurà de publicar en el Diari Oficial de la Comunitat Valenciana, resolc:  
Article únic  
Publicar en el Diari Oficial de la Comunitat Valenciana les declaracions d'impacte ambiental corresponents als expedients 305/06-AIA Llutxent, 240/04-AIA Fuenterrobles, 402/06-AIA Fuenterrobles, 023/07-AIA Utiel, i 072/07-AIA Requena.  
València, 22 d'abril del 2010.- La directora general de Gestió del Medi Natural: M. Ángeles Centeno Centeno.  
Declaració d'impacte ambiental  
Expedient: 305/06-AIA  
Títol: legalització explotació porcina d'engreix  
Promotor: Francisco Pous Roch  
Autoritat: substantiva: Ajuntament de Llutxent (València)  
Objecte del projecte: obtenir la llicència d'activitat per a la legalització d'explotació porcina d'engreix  
Localització: partida el Tossal, polígon 18, parcel·les 37, 286, 287 i 288 del terme municipal de Llutxent (València)  
Descripció del projecte  
1. Descripció de les característiques més rellevants del projecte  
Es pretén obtenir la llicència d'activitat per a legalitzar una activitat porcina d'engreix, les característiques de la qual, segons la documentació aportada, són:  
L'explotació, amb capacitat per a 1.758 porcs, es dedica a l'engreix de porcs des dels 20 kg fins a 100 kg de PV, moment en què es destinen a l'escorxador. Es realitzen dos cicles/any.  
L'explotació ocupa un total de 4.984 m², dels quals 1.308 m² (segons l'autorització prèvia de la Direcció General d'Urbanisme i Ordenació Territorial) està ocupada per quatre naus de dimensions variables, de planta rectangular.  
Es calculen els purins generats basant-se en el Reial decret 324/2000, d'ordenació de les explotacions porcines, i es considera un volum produït anualment de 3.780 m³. Els purins queden retinguts en fosses, amb una capacitat total d'emmagatzematge de 1.831 m³, superior a tres mesos. S'afegirà superfosfat de calç a les fosses per a evitar la proliferació de paràsits i possibles infeccions. Els purins se sotmetran a agitació en bassa, per a assolir-ne una desodorització. Posteriorment, s'utilitzaran com a adob orgànic en camps de cultiu.  
Es disposa de 37,4 ha de superfície agrícola on aplicar els purins com a adob, justificada amb la presentació de cèdules de propietat, plànols parcel·laris i document d'acceptació de purins firmat pels propietaris de les parcel·les. Gran part de la superfície declarada on s'apliquen purins, correspon a parcel·les dedicades al cultiu de cítrics.  
No es disposa de superfície agrícola suficient, ja que segons el que estableix el Reial decret 261/1996, i el Reial decret 324/2000, d'ordenació de les explotacions porcines, no ha de superar-se l'aplicació de 170 kg de N/ha i any, i es necessiten un total de 75 ha de superfície agrícola per a realitzar l'esmentada aplicació.  
Els cadàvers són retirats a contenidors situats fora de l'explotació i retirats per una empresa gestora autoritzada a aquest efecte. S'aporta declaració d'assegurança per a 850 i 1.550 animals d'explotacions diferents.  
Entre les mesures higienicosanitàries, s'inclou el fet de disposar de tela antiocells a les finestres de les naus i gual sanitari a l'entrada de l'explotació.  
El subministrament d'aigua potable procedeix de pou de reg, i es disposa d'una connexió de la xarxa de distribució a la mateixa parcel·la. Es justifica mitjançant la presentació del certificat de la SAT la Creueta, en el qual s'indica que té dret a reg a les parcel·les de l'explotació per a 9.125 m³/any, com també certificat de la Comunitat de Regants del Camp de Llutxent, en el qual s'indica que disposa de dret a reg de la parcel·la 37 amb un consum màxim anual de 730 m³/any.  
L'explotació es localitza a més de 700 m del nucli urbà de Llutxent.  
La localització de les naus respecte a les parcel·les en els plànols presentats no s'ajusta a la realitat.  
Tramitació administrativa  
1. Informació pública. Remissió de l'expedient.  
L'expedient es va iniciar el 28 de juliol de 2006 amb la remissió per part de la Comissió de Qualificació d'Activitats de la Direcció Territorial de la Conselleria de Territori i Habitatge del projecte d'activitat, estudi d'impacte ambiental i expedient municipal.  
La informació pública s'ha realitzat mitjançant la publicació en el BOP núm. 226, de 22 de setembre de 2004, com també als veïns limítrofs a l'activitat, sense la presentació d'al·legacions.  
2. Sol·licitud d'informes sectorials i documentació complementària  
En data 20 de setembre de 2006 es requereix al promotor, a través de l'Ajuntament, informació relativa a:  
- Concessió de la Confederació Hidrogràfica del Xúquer per a l'aprofitament del pou.  
- Justificació del sistema d'eliminació de cadàvers.  
- Volum de purins i quantitat de N associat generat anualment i superfície agrícola necessària per a aplicar-lo com a adob orgànic, tot això basant-se en el Reial decret 324/2000, d'ordenació de les explotacions porcines.  
- Justificació de la capacitat d'emmagatzematge de purins disponible en l'explotació, calculada basant-se en el Reial decret 324/2000.  
En data 14 de febrer de 2007 es notifica al promotor la necessitat de remetre la documentació sol·licitada anteriorment, amb l'advertència que el procediment instat, per causa imputable a ell, es troba paralitzat i incurs en caducitat si en el termini de tres mesos no es du a terme l'activitat necessària per a prosseguir la tramitació.  
En data 27 de febrer de 2007 el promotor remet documentació relativa a:  
- Còpia del contracte de retirada de cadàvers.  
- Volum de purins generats anualment.  
- Capacitat d'emmagatzematge de purins a l'explotació, superior a cinc mesos.  
- Certificat de la SAT la Creueta, núm. 2661, en el qual s'informa que Herpous, SL amb domicili al carrer Quatretonda, de Llutxent, té subscrites 25 accions en l'esmentada SAT, al polígon 18, parcel·les 37, 286, 287 i 288 amb dret a reg a les esmentades parcel·les de 9.125 m³/any. Certificat de la Comunitat de Regants del Camp de Llutxent, legalment establida segons concessió de la Confederació Hidrogràfica del Xúquer, per resolució de data 21 de febrer de 2000, en el qual informa que Herpous, SL disposa de dret al subministrament d'aigua per a la parcel·la 37 del polígon 18, i es pot disposar de 730 m³/any.  
La documentació no s'ajusta a la sol·licitada en data 20 de setembre de 2006, i és ampliada en data 11 de juny de 2007, amb la presentació de cèdules cadastrals de les parcel·les on es declara aplicar els purins, expedides per l'ajuntament corresponent en dates anteriors, fins i tot, a la redacció dels documents tècnics (visat en 9 de maig de 2003). Les cèdules corresponen a parcel·les localitzades al terme municipal de Llutxent, Benicolet i Montitxelvo, encara que no s'aporten les autoritzacions firmades per cada un dels propietaris.  
En data 14 de juny de 2007 el promotor presenta autoritzacions de propietaris de parcel·les on es declara aplicar purins, encara que no correspon al total dels propietaris per als qui s'ha aportat cèdula de propietat.  
Informes sectorials  
L'expedient municipal recull els informes següents:  
- Informe favorable de l'enginyer tècnic industrial municipal.  
- Informe favorable de l'arquitecte municipal en què s'indica que l'article 4, capítol 27 de les normes del Pla general estableix com a ús compatible les granges agropecuàries sempre que no es tracte de construccions de nova planta, per la qual cosa, en tractar-se d'una legalització, sí que s'adequa urbanísticament als usos establits en el Pla general.  
- Informe favorable del cap local de Sanitat.  
- Informació pública sense la presentació d'al·legacions.  
- Autorització prèvia de la COPUT de 9 de juny de 2004. L'informe favorable de la Conselleria d'Agricultura, Pesca i alimentació està condicionat al fet que l'explotació no supere la capacitat productora del grup al qual pertanyen (2).  
- Informe favorable de l'Alcaldia.  
Afeccions legals  
El sòl on s'exerceix l'activitat es qualifica com a sòl no urbanitzable comú d'ús agrícola, segons el PGOU. Per a aquest tipus d'activitats i segons la disposició transitòria segona del PGOU, aquelles edificacions agropecuàries que hi ha en sòl no urbanitzable comú de règim general que en el moment de pla d'obertura del període d'informació pública del Pla general ja estigueren construïdes i no tinguen llicència municipal, tenen el termini d'un any des de l'aprovació definitiva del pla per a legalitzar la seua situació, per la qual cosa sí que podria tramitar-se aquest expedient, que va iniciar la tramitació a l'Ajuntament en data 29 de maig de 2003.  
L'activitat proposada no afecta cap espai natural protegit de la província de València ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desplegament de la Llei 11/94, d'espais naturals protegits de la Comunitat Valenciana.  
Consideracions ambientals  
1. Elements ambientals que poden veure's afectats de manera important pel projecte d'activitat i identificació d'impactes.  
En l'estudi d'impacte ambiental s'ha inclòs la descripció del medi amb un escàs grau de detall, incloent sòl, vegetació i fauna, climatologia i hidrogeologia. No s'ha realitzat una valoració d'impactes, i es passa directament a descriure una sèrie de mesures correctores genèriques per a aquest tipus d'explotacions. Dins de l'apartat relatiu a les mesures correctores, s'ha inclòs un subapartat relatiu a la descripció de les accions derivades, i es refereix al medi natural (aire, aigua, terra i sòl, flora i fauna) i al medi socioeconòmic i cultural (usos del territori, protecció, valors estètics i d'interés humà, salut i seguretat, serveis d'infraestructura), el qual es considera incorrecte en haver confós les accions com a conseqüència de l'activitat i els efectes previsibles que pot ocasionar, amb les característiques específiques dels aspectes ambientals i antròpics indicats com a inventari ambiental.  
Segons la cartografia temàtica de la Comunitat Valenciana la vulnerabilitat d'aquesta zona a la contaminació de les aigües subterrànies és elevada, per la qual cosa han d'extremar-se les precaucions a l'hora d'utilitzar els purins com a adob orgànic, i no sobrepassar les dosis de 170 kg N/ha legalment establides en el Reial decret 261/199, sobre protecció contra la contaminació produïda per nitrats procedents de fonts agrícoles. No hi ha afecció a camí ramader catalogat al terme municipal.  
La zona on s'exerceix l'activitat, agrícola de secà, no presenta valors ambientals rellevants, els elements ambientals més destacables susceptibles de ser afectats pel projecte són: el sòl i l'aigua, per la contaminació associada a la incorrecta gestió en la mateixa explotació de purins o durant la utilització d'aquests com a adob orgànic en camps de cultiu; i l'aire, per emissió d'olors associades als purins generats i a la presència d'animals principalment.  
2. Consideracions sobre les propostes de mesures correctores  
En l'estudi d'impacte ambiental s'ha proposat una sèrie de mesures correctores, entre les quals s'inclouen les següents:  
- S'han de plantar arbres frondosos de fulla caduca, que permeten el pas dels raigs de sol durant l'hivern i proporcionen ombra i frescor durant l'estiu.  
- Per a evitar les males olors s'ha de realitzar periòdicament, amb aigua a pressió, neteja de les instal·lacions. Així mateix, s'ha de fer neteja a fons amb dissolucions desinfectants, a més d'utilitzar producte comercial a base de bacteris i enzims, que s'afig a la fossa de purins. Es proposa una altra sèrie de mesures generals, sense que es concrete per a la mateixa explotació.  
- Com a mesura de protecció contra contaminants externs, es proposa dotar l'explotació de tanca perimetral.  
- Per a aplicar els purins en camp, es prepara el terreny amb la realització de cavallons amb separació d'1 m entre aquests, i s'aboca la cisterna als solcs creats.   
De les mesures correctores proposades, cal indicar:  
- Com a pràctica habitual de l'explotació no es realitza el tractament enzimàtic en fosses de purins.  
- La preparació del terreny on s'apliquen els purins com a adob orgànic es considera inviable de manera general, ja que l'aplicació ha d'ajustar-se al tipus de cultiu i marc de plantació.  
Malgrat haver-se redactat l'estudi d'impacte ambiental després de l'entrada en vigor del Reial decret 324/2000, d'ordenació de les explotacions porcines, no s'ha tingut en compte a l'hora de calcular la producció de nitrogen que hi ha als purins generats anualment i, per tant, la superfície agrícola necessària on aplicar-lo com a adob orgànic. En tot cas, la superfície agrícola disponible, correctament justificada, està per sota de la necessària (37,4 ha disponibles, enfront de les 75 ha que legalment necessita).  
Consideracions jurídiques  
1. El projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, prèviament a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del reglament d'aquesta, annex I apartat 1.h.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana i en les altres disposicions que hi són d'aplicació.  
3. L'article 8.3.c) del Decret 137/2006, de 29 de setembre, del Consell de la Generalitat, pel qual aprova el Reglament orgànic i funcional de la Conselleria de Territori i Habitatge, atribueix Secretaria Autonòmica la competència sobre l'avaluació de l'impacte ambiental.  
Declaració d'impacte ambiental  
Primer  
Estimar desfavorable, només l'efecte ambiental i sense perjudici de l'obtenció prèvia de les autoritzacions sectorials que hi són d'aplicació, l'activitat de porcí d'engreix, situada a la partida el Tossal, polígon 18, parcel·les 37, 286, 287 i 288, del terme municipal de Llutxent (València) promoguda per Francisco Pous Roch, a causa de les consideracions següents:  
- No s'ha tingut en compte el Reial decret 324/2000, d'ordenació de les explotacions porcines, a l'hora de calcular la superfície agrícola on aplicar els purins com a adob orgànic.  
- No es disposa de superfície agrícola suficient on aplicar els purins com a adob orgànic.  
Segon  
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Tercer  
Publicar aquesta declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
València, 27 d'agost de 2007.- La directora general de Gestió del Medi Natural: M. Ángeles Centeno Centeno.  
Declaració d'impacte ambiental  
Expedient: 240/04-AIA  
Títol: granja avícola d'engreix  
Promotor: Julio Vindel Hernández  
Autoritat: substantiva: Ajuntament de Fuenterrobles (València)  
Objecte del projecte: ampliació d'explotació avícola  
Localització: paratge Isadora, polígon 6, parcel·la 3, terme municipal de Fuenterrobles (València)  
Descripció del projecte  
1. Descripció de les característiques més rellevants del projecte  
Es pretén obtenir la llicència d'activitat per a l'ampliació d'una explotació avícola d'engreix, les característiques de la qual, segons la documentació aportada, són:  
La distància al nucli urbà és superior als 1.300 m. Se situa en una parcel·la de 28.036 m². L'explotació disposa actualment d'una nau ja legalitzada i es pretén ampliar-la amb la construcció d'una segona nau de 1.685 m² i 5,5 m d'alçària al carener. Addicionalment es construirà un annex a la nau de 20 m² amb tres dependències: magatzem, lavabo i caseta del grup electrogen. També es disposarà de sitges d'emmagatzematge de pinso i d'un dipòsit aeri per a l'emmagatzematge de propà.   
A l'interior, es disposarà d'un sistema de calefacció. Amb aquesta finalitat s'han d'instal·lar quatre canons generadors d'aire calent. També s'han d'instal·lar ventiladors en una de les façanes i finestres corregudes a la façana oposada per a assolir una ventilació dinàmica a l'interior de la nau. Les naus disposaran de solera de formigó hidròfug en massa de 15 cm de grossària.  
La capacitat total de les dues naus de l'explotació quedarà fixada en 65.000 places. El procés productiu consisteix en la recepció de pollets d'un dia per a la posterior cria i engreix, 2,1 kg. Amb una durada aproximada de 50 dies. S'estima que es podrà realitzar una mitjana anual de 5,5-6 cicles.   
La cria es realitzarà sobre llit de borumballa o palla. Després de finalitzar el cicle d'engreix, la gallinassa serà retirada per un gestor autoritzat. S'estima una producció de 2.300 t anuals de gallinassa. En els casos en què aquesta haja de romandre en l'explotació fora de la nau, la zona de càrrega i descàrrega disposa d'una solera de les mateixes característiques d'impermeabilitat que la solera de les naus i es manté coberta mitjançant lones.   
El subministrament d'aigua potable procedeix de la xarxa de proveïment municipal. S'ha estimat un consum per a cobrir les necessitats dels animals i la neteja de 1.500 m³/any. El lavabo de l'annex a la nau disposarà d'una fossa sèptica i pou de filtració per a la gestió de les aigües sanitàries. Sistema que no es considera adequat per al tractament d'aquests abocaments.   
Tramitació administrativa  
1. Informació pública. Remissió de l'expedient  
Amb data 8 d'octubre de 2004, l'Ajuntament de Fuenterrobles remet l'estudi d'impacte ambiental, l'expedient municipal i el projecte d'activitat.  
La informació pública s'ha realitzat en el BOP de València núm. 196, de data 18 d'agost de 2004, edicte de l'alcalde i informació als veïns de les parcel·les limítrofes, sense que s'hi presentaren al·legacions.  
2. Sol·licitud d'informes sectorials i documentació complementària  
Amb data 29 de juny de 2005, la Comissió d'Activitats Qualificades de València remet l'expedient.   
Amb data 26 de juny de 2006, el Servei d'Avaluació Ambiental remet un escrit al promotor a fi que esmene una sèrie de deficiències trobades en l'expedient. Se li sol·licita: capacitat total de l'explotació, informe vinculant de conformitat del projecte amb la normativa de protecció del patrimoni cultural, gestió de la gallinassa, còpia del contracte de retirada de cadàvers, certificat municipal sobre el proveïment d'aigua de l'explotació.  
Amb data 28 de desembre de 2006 se li remet una notificació d'advertiment de caducitat pel fet de no haver-se rebut la documentació requerida.  
Amb data 1 de gener de 2007, el promotor lliura la documentació requerida:  
- Contracte de compra del fem, amb vigència per dos anys, per part de Reciman Sociedad Cooperativa (núm. de gestor 08/16/CLM/RNP-AGR-GAN/F-UI-NB-UWI/160). En aquest contracte s'indica que la capacitat total de l'explotació és de 65.000 animals.  
- Amb data entrada 27 de setembre de 2006, còpia de la sol·licitud de prospecció presentada als Serveis Territorials de la Conselleria de Cultura Educació i Esport.  
- Certificat de l'Ajuntament de Fuenterrobles sobre la disponibilitat per part de l'explotació de proveïment d'aigua potable a través de la xarxa pública municipal.  
- Còpia de l'Agroseguro subscrit per a la retirada de cadàvers de l'explotació.  
L'expedient administratiu consta de la documentació següent:   
Amb data 28 de gener de 2004, sol·licitud per part del promotor de l'ampliació de la llicència d'activitat.  
Amb data 2 d'agost de 2004, decret de l'alcaldia on s'admet a tràmit la sol·licitud d'ampliació de llicència.  
Amb data 2 d'agost de 2004, informe tècnic favorable de l'enginyer agrònom José Luis Salón sobre la ubicació i mesures correctores proposades en la documentació del projecte.  
Còpia de l'autorització prèvia per a l'ampliació, amb data 21 de juny de 1999.   
Informe favorable del cap local de Sanitat.  
Còpia de l'informe tècnic de l'arquitecte municipal, de data 23 de juny de 2004, sobre la qualificació de l'activitat i sobre la ubicació d'aquesta. S'indica que l'emplaçament de l'explotació s'ajusta a les ordenances municipals i el planejament del municipi.  
També es fa referència a la nova classificació recollida en el projecte de Pla general. L'esmentat pla va entrar en aquesta Àrea amb número d'expedient 315/00 AIA i va caducar en data 4 de novembre de 2004.  
Segons l'esmentat Pla general, l'explotació se situa en sòl de protecció d'aqüífers SNUpa. Segons l'esmentat pla: "qualsevol tipus d'instal·lació ramadera, agrícola, com també les directament relacionades amb aquestes només es permetran amb el compliment de tots i cada un dels condicionant establits en les ordenances reguladores del pla general".   
"Les instal·lacions agrícoles, ramaderes o altres directament relacionades amb aquestes, poden ser considerades com a usos compatibles sempre que es demostre que no són potencialment contaminants del subsòl bé justificant la no-permeabilitat dels terrenys sobre els quals s'assenta o bé aportant certificat d'estanquitat i impermeabilitat dels elements de la instal·lació (...)".  
Afeccions legals  
El sòl on se situa l'explotació està classificat com a sòl no urbanitzable i qualificat com a agrícola d'acord amb el que disposen les normes subsidiàries municipals (20/07/85) i en la modificació núm. 2 d'aquestes (30/09/97).   
La parcel·la on se situa l'explotació és limítrofa a la carretera VV-5023 de la xarxa local comunitària, per la qual cosa s'han de respectar les servituds imposades a aquest tipus d'infraestructures.  
L'activitat proposada no afecta cap espai natural protegit de la província de València ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desplegament de la Llei 11/94, d'espais naturals protegits de la Comunitat Valenciana.  
El municipi de Fuenterrobles no està considerat com a zona vulnerable segons el Decret 13/2000, de 25 de gener, del Govern Valencià, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries.  
Consideracions ambientals  
1. Elements ambientals que poden veure's afectats de manera important pel projecte.  
L'explotació es localitza en una zona agrícola, dedicada a cultius de secà, amb predomini d'oliveres, ametlers i vinya. També s'observa l'existència de nombroses explotacions ramaderes. No hi ha cap curs d'aigua o xarxa de séquies de reg a la zona.  
Litològicament la zona està composta per llims, cudols i graves. Vista la cartografia temàtica de la Conselleria de Territori i Habitatge la parcel·la objecte de l'actuació com també la zones pròximes tenen una vulnerabilitat d'aqüífers alta.   
2. Identificació i valoració d'impactes  
No s'ha desenvolupat cap metodologia per a la identificació i valoració d'aquesta. No s'ha considerat l'impacte sobre el sòl. L'impacte sobre les aigües subterrànies per abocament d'aigües fecals i abocaments accidentals tampoc s'ha considerat com un impacte important. Així mateix, s'ha considerat que la qualitat de l'atmosfera en la contornada de l'explotació no es veurà afectada per l'emissió de gasos, sorolls i pols deguda a l'activitat ramadera. Com a conclusió, s'ha considerat que l'impacte global ocasionat per l'explotació és molt lleu.  
3. Consideracions sobre la proposta de mesures correctores i del programa de vigilància ambiental  
Les mesures protectores i correctores proposades han sigut:  
- Totes les construccions de la granja com també aquelles zones susceptibles estaran dotades amb una base de formigó hidròfug de 15 cm de grossària.  
- La gallinassa que es produïsca serà retirada pel gestor després de cada cicle d'engreix. Es mantindran unes condicions adequades d'humitat, temperatura i ventilació a la nau amb l'objectiu de reduir les emissions atmosfèriques durant el cicle d'engreix.  
- Es disposarà d'un sistema adequat per a l'eliminació dels cadàvers que s'originen en l'explotació.  
Consideracions jurídiques  
1. El projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, prèviament a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del Reglament d'aquesta, annex I apartat 1.h.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana i en les altres disposicions que hi són d'aplicació.  
3. L'article 8.3.c) del Decret 137/2006, de 29 de setembre, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, atribueix Secretaria Autonòmica la competència sobre l'avaluació de l'impacte ambiental.  
Declaració d'impacte ambiental  
Primer  
Estimar acceptable, només a l'efecte ambiental i sense perjudici de l'obtenció prèvia de les autoritzacions sectorials que hi són d'aplicació, l'ampliació de la granja avícola d'engreix situada al terme municipal de Fuenterrobles (València), promoguda per Julio Vindel Hernández sempre que aquesta es desenvolupe d'acord amb les previsions de l'estudi d'impacte ambiental i els condicionants i modificacions establits a continuació:  
- Ha de disposar-se de l'informe definitiu vinculant de conformitat del projecte amb la normativa de protecció del patrimoni cultural. S'ha de presentar davant de l'òrgan substantiu.   
- Ateses les característiques de la zona amb una vulnerabilitat d'aqüífers alta, el sistema de tractament de les aigües sanitàries no es considera adequat. Si s'han d'abocar per infiltració al terreny, caldrà proposar un tractament de depuració previ per a les aigües sanitàries, el qual ha de ser, almenys, d'oxidació total, de manera que complisca els límits d'abocament que imposa l'organisme de conca.   
- Així mateix, s'ha de garantir la impermeabilitat de les zones en contacte amb les dejeccions. Després de cada cicle d'engreix s'ha de vigilar l'estat de la solera de les naus i de la plataforma de retirada de la gallinassa.  
- S'ha d'utilitzar un sistema protector que impedisca l'accés de vectors a la nau, tal com malla metàl·lica o semblant.   
- Els residus zoosanitaris infecciosos i químics que es produïsquen a l'explotació han de ser manipulats i emmagatzemats degudament, i acumular-se en contenidors homologats a aquest efecte i retirats per un gestor autoritzat. Els residus assimilables a urbans, han de ser destinats a l'ecoparc, o ser gestionats a través del servei municipal de recollida de fems; els olis lubricants usats de motors i màquines de l'explotació s'han de portar a centres especialitzats per al reciclatge d'aquests.  
- S'ha de comunicar a aquesta Direcció General qualsevol variació que es produïsca en la destinació dels residus.  
- Per a atenuar l'impacte visual de la construcció, els acabaments exteriors han d'harmonitzar amb les construccions existents i l'entorn, i evitar contrastos poc compatibles. S'ha d'estudiar la possibilitat d'incloure elements o pantalles vegetals. S'han d'emprar espècies autòctones de diferents frondositats, alçàries i ports. Preferiblement s'han de plantar en grups en compte de fileres i evitar l'excessiva simetria o regularitat d'aquestes. Una bona disposició d'aquesta pantalla, a més, pot millorar l'aïllament tèrmic de les naus.  
Segon  
Notificar a les persones interessades que contra aquesta resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Tercer  
Publicar aquesta declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
València, 3 de juliol de 2007.- La secretària autonòmica de Territori i Medi Ambient: Cristina Serrano Mateo.  
Declaració d'impacte ambiental  
Expedient: 402/06-AIA  
Títol: ampliació d'explotació porcina d'engreix  
Promotor: Nieves Latorre Escamilla  
Autoritat substantiva: Ajuntament de Fuenterrobles  
Objecte del projecte: obtenir la llicència ambiental per a l'ampliació de l'explotació porcina d'engreix  
Localització: partida Hoya Farrero, polígon 8, parcel·la 44, del terme municipal de Fuenterrobles (València)  
Descripció del projecte  
1. Descripció de les característiques més rellevants del projecte  
Es pretén obtenir la llicència d'activitat per a l'ampliació d'una activitat porcina d'engreix, les característiques de la qual, segons la documentació aportada, són:  
- L'activitat inicial parteix d'una capacitat per a 1.248 porcs d'engreix, i es pretén ampliar-la fins a arribar als 1.976 porcs, que s'engreixaran des dels 20 kg fins a 100 kg PV, moment en què es destinen a escorxador. A continuació es netegen i es desinfecten de les naus i s'efectua un buit sanitari de dues setmanes.  
- L'ampliació consistirà en la construcció d'una segona nau complementària a l'actual de 609 m², amb una superfície total construïda de 2.718 m², dissenyada de manera que la superfície mínima disponible per a cada porc complisca el que estableix la normativa relativa a benestar animal per a la protecció dels porcs.  
- Els porcs s'engreixen sobre reixes, sota les quals discorren les fosses de purins, estanques i impermeables, on queden retinguts els purins generats en l'explotació. La capacitat total de les fosses de purins després de l'ampliació serà de 1.181 m³, suficient per a emmagatzemar els purins produïts durant més de tres mesos, autonomia mínima exigida per l'article 5 del Reial decret 324/2000, de 3 de març, d'ordenació de les explotacions porcines.  
- Els purins generats a l'explotació seran de 4.248,4 m³, la qual cosa comporta una producció de 14.326 kg de N, calculat basant-se en el Reial decret 324/00. S'utilitzarà com a esmena orgànica, sense sobrepassar els 170 kg de N/ha, tal com estableix el Reial decret 261/1996, de 16 de febrer, sobre protecció de les aigües davant de la contaminació produïda per nitrats procedents de fonts agràries, per la qual cosa són necessàries 84,27 ha de superfície agrícola on aplicar els purins, i es disposa de 100,23 ha, per a les quals s'aporta la cèdula cadastral, el pla parcel·lari i l'autorització firmada de cada un dels propietaris.  
- La gestió de cadàvers es realitza mitjançant la retirada a un contenidor homologat situat fora de la zona d'activitat ramadera, i la posterior recollida d'aquest per una empresa gestora autoritzada, tal com estableix el Reial decret 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes d'origen animal no destinats a consum humà.  
- Els purins seran tractats en fosses amb un activador biològic degradador de purins i desodorant dels que hi ha al mercat.  
- L'explotació està envoltada de tanca metàl·lica. S'opta per sistema a pressió amb motxilla, per a la desinfecció de rodes i resta dels vehicles que accedisquen a l'explotació. Es disposarà de tela antiocells a les finestres de les naus per a evitar l'accés d'animals vectors de malalties. Es disposarà de pediluvis a l'entrada de les naus.  
- El proveïment d'aigua a l'explotació es realitza des de la xarxa municipal d'aigua potable del municipi de Fuenterrobles.  
L'explotació es localitza a uns 2,25 km del nucli urbà de Fuenterrobles.  
En data 5 de juliol de 2007 es realitza visita de camp, i es comprova que l'ampliació encara no s'ha iniciat.  
Tramitació administrativa  
1. Informació pública. Remissió de l'expedient.  
L'expedient parteix d'una declaració d'impacte ambiental per a l'inici de l'activitat dictada en sentit favorable en data 29 de novembre de 2004.  
L'expedient relatiu a l'ampliació es va iniciar l'1 de desembre de 2006, amb la remissió per part de l'Ajuntament de projecte d'activitat, estudi d'impacte ambiental i expedient municipal.  
La informació pública s'ha realitzat mitjançant la publicació en el BOP núm. 229, de 26 de setembre de 2006, com també als veïns limítrofs a l'activitat, sense que s'haja presentat al·legacions.  
Informes sectorials  
L'expedient municipal recull els informes següents:  
- Informe favorable de la Conselleria d'Agricultura, Pesca i Alimentació.  
- Informe favorable de l'arquitecte municipal.  
- Informe favorable del cap local de Sanitat.  
- Informació pública sense la presentació d'al·legacions.  
- Sol·licitud d'informe la Direcció General de Patrimoni Cultural Valencià, en compliment amb l'article 11 de la Llei 4/1998, d'11 de juny, de patrimoni cultural valencià (inclòs en l'estudi d'impacte ambiental).  
- Sol·licitud d'informe favorable de l'organisme de conca, sobre la disponibilitat i compatibilitat de l'increment del consum d'aigües derivat de la implantació de l'ús previst en el projecte, amb les previsions dels plans hidrològics, a més de la no-afecció o menyscabament a altres usos existents legalment implantats, establits en l'article 19 de la Llei 4/2004, de 30 de juny, de la Generalitat, d'ordenació del territori i protecció del paisatge (inclòs en l'estudi d'impacte ambiental).  
Afeccions legals  
El sòl on s'exerceix l'activitat qualifica com a sòl no urbanitzable comú, segons normativa urbanística municipal.  
L'activitat proposada no afecta cap espai natural protegit de la província de València ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desplegament de la Llei 11/94, d'espais naturals protegits de la Comunitat Valenciana.  
Consideracions ambientals  
1. Elements ambientals que poden veure's afectats de manera important pel projecte d'activitat i identificació d'impactes.  
En l'estudi d'impacte ambiental s'ha inclòs la descripció del medi natural, en el qual s'ha inclòs com a mitjà inert: climatologia, edafologia, geologia, hidrogeologia i com a mitjà biològic: flora, fauna, medi perceptual. A més, s'inclou la definició del medi socioeconòmic i cultural.  
El sòl on es localitza l'explotació es caracteritza per ser profund, de textura lleugera o mitjana i complex saturat. Geològicament es caracteritza per estar constituït per materials quaternaris. Fisiogràficament, correspon a un relleu fortament ondulat. La hidrologia de la zona és d'escassa rellevància. La vegetació correspon a cultius de secà, predominantment vinya i ametler, i s'insereix sobretot delimitant parcel·les, vegetació forestal constituïda per pi blanc (Pinus halepensis) principalment i alguna carrasca (Quercus rotundifolia). La zona en general, fortament antropitzada, presenta un paisatge que correspon a una zona rural dedicada a cultius agrícoles de secà, i es localitza alguna nau ramadera dispersa.  
Segons la cartografia temàtica de la Conselleria de Territori i Habitatge, la superfície on s'exerceix l'activitat es localitza en un sòl amb una vulnerabilitat a la contaminació d'aqüífers mitjana, per la qual cosa ha de tenir-se en compte l'aplicació de mesures que eviten la contaminació de l'aigua per escorriment superficial o per percolació de purins.  
La zona on s'exerceix l'activitat no presenta valors ambientals rellevants, els elements ambientals més destacables susceptibles de ser afectats pel projecte són: l'aigua superficial i subterrània, per lixiviació de purins o percolació d'aquests associada a una incorrecta gestió dels purins a la mateixa explotació o bé durant la utilització d'aquests com a adob orgànic; el sòl, per alteració de les propietats físiques, químiques i biològiques d'aquest associats a la incorrecta gestió de purins en la utilització com a adob orgànic, i l'aire, per emissió d'olors associades als purins generats i a la presència d'animals principalment.  
La descripció de les accions del projecte susceptibles d'impactar sobre el medi ambient s'han referit tant a la fase de construcció com a la de funcionament.  
La identificació i valoració d'impactes s'ha realitzat a partir de matrius causa-efecte. De la identificació d'impactes recollida en l'estudi d'impacte ambiental cal destacar per a la fase de funcionament:  
- L'impacte sobre les aigües superficials i subterrànies per contaminació per una incorrecta aplicació dels purins, impacte que no es produirà si s'apliquen correctament les mesures descrites respecte d'això en l'apartat de mesures correctores.  
- L'impacte sobre l'aire, per contaminació per olors, associades a la mateixa activitat (purins i presència d'animals).  
No es preveu impactes negatius d'elevada magnitud, i es valora l'impacte final del projecte com a positiu.  
Entre les mesures correctores recollides en l'estudi d'impacte ambiental, s'inclouen les següents:  
En la fase de construcció:  
- S'ha d'assegurar la utilització de materials que conferisquen impermeabilitat i estanquitat a la fossa de purins.  
- S'han d'utilitzar materials constructius que harmonitzen amb l'arquitectura tradicional de la zona, per a minimitzar l'impacte visual. A més, cal mantenir inalterada la vegetació que hi ha a la finca que siga ocupada per l'explotació.  
En la fase de funcionament:  
- Per a evitar l'emissió d'olors pels purins, cal aplicar a les fosses un activador biològic comercial degradador de purins i desodorant.  
- Per a evitar l'entrada de vectors de malalties a les naus, s'ha de disposar de tela metàl·lica tipus antiocells a les finestres.  
- Per a establir barreres sanitàries s'ha de disposar de tanca metàl·lica perimetral a l'explotació.  
- Per a la desinfecció dels vehicles que accedeixen a l'explotació s'utilitza sistema a pressió amb utilització de motxilla amb desinfectant.  
- Cal aplicar tractament enzimàtic als purins prèviament a l'aplicació al camp, per a reduir-ne la càrrega contaminant i estabilitzar-lo.  
- S'han d'utilitzar els purins com a adob orgànic en camps de cultiu, i no sobrepassar els 170 kg N/ha, tal com estableix el Reial decret 261/1996, de 16 de febrer, sobre protecció de les aigües davant de nitrats procedents de fonts agràries.  
- Els purins s'han d'aplicar en condicions climàtiques favorables, la distribució serà uniforme i homogènia sobre el terreny sempre de superfície agrícola productiva.  
S'ha valorat econòmicament el cost de l'aplicació de les mesures correctores.  
L'activitat es considera viable, des del punt de vista ambiental, sempre que les mesures correctores proposades en l'estudi d'impacte ambiental es complementen amb l'adopció dels condicionants recollits en aquesta declaració d'impacte ambiental.  
Consideracions jurídiques  
1. El projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, prèviament a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del reglament d'aquesta, annex I apartat 1.h.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana i en les altres disposicions que hi són d'aplicació.  
3. L'article 8.3.c) del Decret 137/2006, de 29 de setembre, del Consell de la Generalitat, pel qual aprova el Reglament orgànic i funcional de la Conselleria de Territori i Habitatge, atribueix a la Secretaria Autonòmica la competència sobre l'avaluació de l'impacte ambiental.  
Declaració d'impacte ambiental  
Primer  
Estimar acceptable, només a l'efecte ambiental i sense perjudici de l'obtenció prèvia de les autoritzacions sectorials que hi són d'aplicació, l'ampliació de l'explotació porcina d'engreix, situada a la partida Hoya Farrero, polígon 8, parcel·la 44, terme municipal de Fuenterrobles (València) promoguda per Nieves Latorre Escamilla, sempre que aquest es desenvolupe d'acord amb les previsions de l'estudi d'impacte ambiental i els condicionants i modificacions establits a continuació:  
- Prèviament a l'obtenció de la llicència ambiental, el promotor ha de justificar davant d'aquesta Secretaria Autonòmica i davant de l'òrgan substantiu que disposa d'informe definitiu favorable, a l'efecte patrimonial, de la Conselleria de Cultura i Esport.  
- Prèviament a l'obtenció de la llicència ambiental, el promotor ha de justificar davant d'aquesta Secretaria Autonòmica i davant de l'òrgan substantiu la procedència de l'aigua potable que s'ha d'utilitzar. Si el subministrament procedeix de la xarxa de proveïment municipal, tal com s'indica en l'estudi d'impacte ambiental, haurà de presentar-se contracte subscrit amb l'empresa subministradora.  
- Prèviament a l'obtenció de la llicència ambiental, el promotor ha de justificar davant d'aquesta Secretaria Autonòmica i davant de l'òrgan substantiu que disposa de l'informe favorable de l'organisme de conca competent, sobre la disponibilitat i compatibilitat de l'increment del consum d'aigua derivat de la implantació de l'ús previst en el projecte, amb les previsions dels plans hidrològics, a més de la no-afecció o menyscabament a altres usos que hi ha legalment implantats, establits en l'article 19 de la Llei 4/52486, de 30 de juny, de la Generalitat, d'ordenació del territori i protecció del paisatge.  
- Els residus zoosanitaris infecciosos i químics que es produïsquen en l'explotació han de ser manipulats i emmagatzemats degudament, i s'han d'acumular en contenidors homologats a aquest efecte i retirats per un gestor autoritzat.  
- S'ha de comunicar a aquesta Direcció General qualsevol variació que es produïsca en la destinació dels residus.  
Segon  
Notificar a les persones interessades que contra aquesta resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Tercer  
Publicar la aquesta declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
València, 5 de juliol de 2007.- La secretària autonòmica de Territori i Medi Ambient: Cristina Serrano Mateo.  
Declaració d'impacte ambiental  
Expedient: 23/07-AIA.  
Títol: ampliació d'explotació porcina d'engreix.  
Promotora: Consolación Navarro Pérez.  
Autoritat substantiva: Ajuntament d'Utiel.  
Objecte del projecte: obtenir l'autorització ambiental integrada per a l'explotació porcina d'engreix.  
Localització: polígon 6, parcel·les 663, 664, 681 i 684, del terme municipal d'Utiel (València).  
Descripció del projecte  
1. Descripció de les característiques més rellevants del projecte  
Es pretén obtenir l'autorització ambiental integrada per a una activitat porcina d'engreix que es pretén ampliar, les característiques de la qual, segons la documentació aportada, són:  
L'explotació inicial parteix d'una capacitat per a 1.550 porcs d'engreix, i es pretén ampliar fins a assolir les 3.134 places (grup tercer, segons el Reial decret 324/00, d'ordenació de les explotacions porcines). L'activitat consisteix en l'engreix dels animals, des dels 20 kg fins als 100 kg PV, moment en què es destinen a escorxador. A continuació es netegen i desinfecten de les naus i buidatge sanitari de dues setmanes. Es realitzen 2,4 cicles/any.  
L'ampliació consistirà en la construcció d'una segona nau de 1.392 m², complementària a l'actual de 1.305 m², com també local tècnic de 96 m², amb una superfície total construïda de 2.825 m², dissenyada de manera que la superfície mínima disponible per a cada porc complisca el que estableix la normativa relativa a benestar animal per a la protecció dels porcs (Reial decret 1135/2002, de 31 d'octubre, relatiu a les normes mínimes per a la protecció de porcs).  
La ventilació de les naus s'assolirà amb finestres situades als laterals i carener corregut en coberta.  
Els porcs s'engreixen sobre reixes. A la nau inicial es disposa d'una fossa de purins, estanca i impermeable, que ocupa tota la superfície de la nau on queden retinguts els purins generats en l'explotació, amb una capacitat total d'emmagatzematge de 1.019 m³. A la nova nau, es disposarà de tres fosses, de característiques constructives semblants, amb una capacitat total d'emmagatzematge de 1.034,9 m³, i es disposa en total d'una capacitat en l'explotació per a emmagatzemar purins superior a tres mesos, autonomia mínima exigida per l'article 5 del Reial decret 324/2000, de 3 de març, d'ordenació de les explotacions porcines.  
El purins generats en l'explotació seran de 6.738,1 m³, la qual cosa comporta una producció de 22.721,5 kg de N, calculat basant-se en el Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, modificat pel Reial decret 3483/2000, de 29 de desembre. S'utilitzarà com a esmena orgànica, sense sobrepassar els 170 kg de N/ha, tal com estableix el Reial decret 261/1996, de 16 de febrer, sobre protecció de les aigües enfront de la contaminació produïda per nitrats procedents de fonts agràries, per la qual cosa són necessàries 133,65 ha de superfície agrícola on aplicar el purins, i es disposa de 137,27 ha, per a les quals s'aporta cèdula cadastral, plànol parcel·lari i autorització firmada de cada un dels propietaris. La superfície es localitza als termes municipals de Camporrobles, Sinarcas i Utiel, a la província de València, i Aliaguilla, a la província de Conca.  
La gestió de cadàvers es realitza mitjançant la retirada a un contenidor homologat situat fora de la zona d'activitat ramadera, i la posterior recollida d'aquests per una empresa gestora autoritzada, tal com estableix el Reial decret 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes d'origen animal no destinats a consum humà.  
Els purins seran tractats en fosses amb un activador biològic degradador de purins i desodorant dels que hi ha al mercat.  
Les aigües sanitàries procedents del lavabo i la dutxa es canalitzaran cap a les fosses de purins.  
Els residus perillosos es destinen a l'ecoparc municipal.  
L'explotació estarà envoltada de tanca metàl·lica. S'opta per sistema a pressió amb motxilla per a la desinfecció de rodes i resta dels vehicles que accedisquen a l'explotació. Es disposarà de tela antiocells a les finestres de les naus per a evitar l'accés d'animals vectors de malalties. Es disposarà de pediluvis a l'entrada de les naus.  
S'han calculat els contaminants i concentracions emeses a l'atmosfera, a partir del quadre de càlcul d'emissions de gasos del sector ramader proporcionats pel Registre Estatal d'Emissions i Fonts Contaminants. Es preveu l'emissió de sorolls esporàdics a l'explotació, i es proposa la realització d'un estudi acústic d'acord amb la Llei 7/2002, de 3 de desembre, de la Generalitat Valenciana, de protecció contra la contaminació acústica de les activitats subjectes a reglamentació sobre activitats molestes, insalubres, nocives i perilloses.  
El subministrament d'aigua potable procedeix de pou propi.  
L'explotació es localitza a uns 1.300 m del nucli urbà d'Utiel.  
En data 4 de juliol de 2007 es realitza visita de camp, i es comprova que l'ampliació encara no s'ha iniciat. Segons comunicació verbal de la promotora es pretén en un futur, i aprofitant el pendent natural del terreny, construir una bassa on es canalitzen els purins que es generen a les naus, amb l'objectiu principal de simplificar les tasques d'extracció de purins de l'explotació. Les naus es localitzen en un pendent superior al 7% respecte al llit de la rambla, per la qual cosa no es considera necessari l'estudi de pluvials.  
Tramitació administrativa  
1. Informació pública. Remissió de l'expedient.  
L'expedient parteix d'una declaració d'impacte ambiental per a l'inici de l'activitat dictada en sentit favorable en data 28 de novembre de 2002.  
L'expedient relatiu a l'ampliació es va iniciar l'1 de febrer de 2007 amb la remissió per part de l'Àrea de Qualitat Ambiental, de la Conselleria de Territori i Habitatge, del projecte bàsic, estudi d'impacte ambiental i estudi d'abocament de purins.  
La informació pública s'ha realitzat mitjançant la publicació en el DOGV núm. 5384, de 9 de novembre de 2006, sense que s'hi hagen presentat al·legacions.  
Informes sectorials  
Els informes inclosos en l'expedient es recullen a continuació:  
- Informe favorable de compatibilitat urbanística, subscrit per l'aparellador municipal, de data 24 de gener de 2006. S'indica que part de la nau existent està en zona IV (d'alta vulnerabilitat d'aqüífers), i està fora d'aquesta zona la nau que es pretén construir.  
- Certificat de la concessió de la Confederació Hidrogràfica del Xúquer per a l'extracció de 7.000 m³/any d'un pou localitzat a la parcel·la 681, del polígon 6, al terme municipal d'Utiel, amb destinació a ús industrial.  
- Sol·licitud d'informe favorable de l'organisme de conca, en data 23 d'octubre de 2006, sobre la disponibilitat i compatibilitat de l'increment del consum d'aigües derivat de la implantació de l'ús previst en el projecte, amb les previsions dels plans hidrològics, a més de la no-afecció o menyscabament a altres usos existents legalment implantats, establit en l'article 19 de la Llei 4/2004, de 30 de juny, de la Generalitat, d'ordenació del territori i protecció del paisatge (inclòs en l'estudi d'impacte ambiental).  
- Sol·licitud de concessió aigües subterrànies per a un volum màxim anual d'11.367,16 m³ (es considera un consum d'aigua a l'explotació, incloent aigua per a beure, de neteja i de lavabo, anual de 9.704,89 m³). La resta de volum sol·licitat és per a ús de reg de dues hectàrees agrícoles.  
- Certificat d'impermeabilitat i estanquitat de les instal·lacions, canals de recollida i bassa d'emmagatzematge dels purins, firmat pel tècnic redactor dels documents tècnics i de l'estudi d'impacte ambiental.  
- Contracte de recollida i transport de residus sanitaris i especials ramaders firmat en data 4 d'agost de 2006.  
Afeccions legals  
El sòl on s'exerceix l'activitat es qualifica com a sòl no urbanitzable agrícola (zona III), segons la normativa urbanística municipal.  
L'activitat proposada no afecta cap espai natural protegit de la província de València ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desplegament de la Llei 11/94, d'espais naturals protegits de la Comunitat Valenciana.  
Consideracions ambientals  
1. Elements ambientals que poden veure's afectats de manera important pel projecte d'activitat i identificació d'impactes  
L'estudi d'impacte ambiental recull la descripció del medi natural, en el qual s'ha inclòs com a medi inert: climatologia, edafologia, geologia, hidrogeologia i com a medi biològic: flora, fauna i medi perceptual. A més, s'inclou la definició del medi socioeconòmic i cultural.  
El sòl on es localitza l'explotació es caracteritza per ser profund, de textura lleugera o mitjana i complex saturat. Geològicament es caracteritza per estar constituït per materials pertanyents al terciari miocé. Fisiogràficament, correspon a un relleu ondulat. Representativa de la hidrologia de la zona és la proximitat de l'explotació (més de 100 m) a la rambla de la Portezuela. La vegetació correspon a cultius de secà, predominantment vinya i ametler, i s'insereix, sobretot en delimitar parcel·les i constituir taques aïllades, vegetació forestal constituïda per pi blanc (Pinus halepensis) principalment i alguna carrasca (Quercus rotundifolia). La zona en general, fortament antropitzada, presenta un paisatge que correspon a una zona rural dedicada a cultius agrícoles de secà, en direcció est i com a límit definit la rambla de la Portezuela, el paisatge predominant és el forestal, i augmenta el pendent del terreny.  
Segons la cartografia temàtica de la Conselleria de Territori i Habitatge, la superfície on s'exerceix l'activitat es localitza en un sòl amb una vulnerabilitat a la contaminació d'aqüífers mitjana, localitzant-se part de la nau inicial en sòl amb vulnerabilitat a la contaminació alta, per la qual cosa ha de tenir-se en compte l'aplicació de mesures que eviten la contaminació de l'aigua per escorriment superficial o per percolació de purins. Una correcta execució de les obres, com també una gestió adequada de l'explotació impediran l'afecció al medi associada a la vulnerabilitat que manifesta.  
La zona on s'exerceix l'activitat no presenta valors ambientals rellevants, i són els elements ambientals més destacables susceptibles de ser afectats pel projecte: l'aigua superficial i subterrània, per lixiviació de purins o percolació d'aquests associada a una incorrecta gestió dels purins a la mateixa explotació o bé durant la utilització d'aquests com a adob orgànic; el sòl, per alteració de les propietats físiques, químiques i biològiques associada a la incorrecta gestió de purins en la utilització d'aquests com a adob orgànic; i l'aire, per emissió d'olors associades als purins generats i a la presència d'animals principalment.  
La descripció de les accions del projecte susceptibles d'impactar sobre el medi ambient s'han referit tant a la fase de construcció com a la de funcionament.  
La identificació i valoració d'impactes s'ha realitzat a partir de matrius causa-efecte. De la identificació d'impactes recollida en l'estudi d'impacte ambiental, cal destacar per a la fase de funcionament:  
- L'impacte sobre les aigües superficials i subterrànies per contaminació associada a una incorrecta aplicació dels purins, o per abocaments incontrolats de qualsevol tipus de residus, impacte que no es produirà si s'hi apliquen correctament les mesures descrites en l'apartat de mesures correctores.  
- L'impacte sobre l'aire, com a contaminació física, per emissió de partícules sòlides en suspensió; o per contaminació química, per emissió de gasos que generen olors i contribueixen a aquest efecte hivernacle (per la generació de purins i presència d'animals).  
No es preveuen impactes negatius d'elevada magnitud, i es valora l'impacte final del projecte com a positiu.  
En l'estudi d'impacte ambiental es considera que per a reduir les emissions a l'atmosfera s'han de prendre mesures preventives, basades en el control de l'alimentació. Aquesta mesura no es considera efectiva ja que el pinso que es consumeix no es produeix a la mateixa explotació, sinó que és subministrat per l'empresa integradora.  
Entre les mesures correctores recollides en l'estudi d'impacte ambiental s'inclouen les següents:  
En la fase de construcció:  
- S'ha d'assegurar la utilització de materials que conferisquen impermeabilitat i estanquitat a la fossa de purins.  
- S'han d'utilitzar materials constructius que harmonitzen amb l'arquitectura tradicional de la zona, per a minimitzar l'impacte visual. A més, cal mantenir inalterada la vegetació que hi ha a la finca que siga ocupada per l'explotació.  
En la fase de funcionament:  
- Cal mantenir una correcta ventilació de les naus per a evitar concentració de gasos nocius a l'interior.  
- Per a evitar l'entrada de vectors de malalties en les naus, s'ha de disposar de tela metàl·lica tipus antiocells a les finestres.  
- Per a establir barreres sanitàries, s'ha de disposar de tanca metàl·lica perimetral a l'explotació.  
- Per a la desinfecció dels vehicles que accedeixen a l'explotació s'ha d'utilitzar sistema a pressió a base de motxilla amb desinfectant.  
- S'ha d'aplicar tractament enzimàtic als purins prèviament a l'aplicació d'aquest en camp, per a reduir-ne la càrrega contaminant i estabilitzar-lo.  
- S'han d'utilitzar els purins com a adob orgànic en camps de cultiu, i no s'han de sobrepassar els 170 kg N/ha, tal com estableix el Reial decret 261/1996, de 16 de febrer, sobre protecció de les aigües enfront de nitrats procedents de fonts agràries.  
- S'han d'aplicar els purins en condicions climàtiques favorables, la distribució serà uniforme i homogènia sobre el terreny sempre de superfície agrícola productiva.  
- Els cadàvers s'han de recollir en contenidor homologat per a ser retirats per una empresa gestora autoritzada a aquest efecte.  
S'ha valorat econòmicament el cost de l'aplicació de les mesures correctores.  
La superfície agrícola localitzada a parcel·les del terme municipal d'Aliaguilla (17,65 ha), província de Conca, on es declara que s'aplicaran els purins, ha de substituir-se per superfície equivalent localitzada a aquesta Comunitat Autònoma, ja que es disposa de legislació sectorial pròpia que condiciona l'autorització de l'activitat a aquesta Comunitat Autònoma, i correspon, a més, el control de l'activitat (inclosa la gestió dels purins) a l'administració pròpia del territori on es localitza l'activitat.  
L'activitat es considera viable, des del punt de vista ambiental, sempre que les mesures correctores proposades en l'estudi d'impacte ambiental es complementen amb l'adopció dels condicionants recollits en aquesta declaració d'impacte ambiental.  
Consideracions jurídiques  
1. El projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, prèviament a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental, i concordants del reglament d'aquesta, annex I apartat 1.h.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana i en les altres disposicions que hi són d'aplicació.  
3. L'article 8.3.c) del Decret 137/2006, de 29 de setembre, del Consell de la Generalitat, pel qual aprova el Reglament orgànic i funcional de la Conselleria de Territori i Habitatge, atribueix a la Secretaria Autonòmica la competència sobre l'avaluació de l'impacte ambiental.  
Declaració d'impacte ambiental  
Primer  
Estimar acceptable, només l'efecte ambiental i sense perjudici de l'obtenció prèvia de les autoritzacions sectorials que hi són d'aplicació, l'ampliació de l'explotació porcina d'engreix, situada al polígon 6, parcel·les 663, 664, 681 i 684 del terme municipal d'Utiel (València) promoguda per Consolación Navarro Pérez, sempre que aquest es desenvolupe d'acord amb les previsions de l'estudi d'impacte ambiental i els condicionants i modificacions establits a continuació:  
- Prèviament a l'obtenció de l'autorització ambiental integrada, el promotor ha de justificar davant d'aquesta Secretaria Autonòmica i davant de l'òrgan substantiu la substitució de la superfície agrícola localitzada a parcel·les del terme municipal d'Aliaguilla, província de Conca, per una altra equivalent a la província de València, a una distància prudencial de l'explotació, de manera que siga viable econòmicament la utilització de purins com a adob orgànic.  
- Prèviament a l'obtenció de l'autorització ambiental integrada, el promotor ha de justificar davant d'aquesta Secretaria Autonòmica i davant de l'òrgan substantiu que disposa d'informe definitiu favorable, a l'efecte patrimonial, de la Conselleria de Cultura i Esport.  
- Prèviament a l'obtenció de l'autorització ambiental integrada, el promotor ha de justificar davant d'aquesta Secretaria Autonòmica i davant de l'òrgan substantiu la concessió d'un cabal major que el disponible per a l'explotació del pou que hi ha a la parcel·la 681 del polígon 6, al terme municipal d'Utiel.  
- Prèviament a l'obtenció de l'autorització ambiental integrada, el promotor ha de justificar davant d'aquesta Secretaria Autonòmica i davant de l'òrgan substantiu que disposa de l'informe favorable de l'organisme de conca competent sobre la disponibilitat i compatibilitat de l'increment del consum d'aigua derivat de la implantació de l'ús previst en el projecte, amb les previsions dels plans hidrològics, a més de la no-afecció o menyscabament a altres usos existents legalment implantats, establit en l'article 19 de la Llei 4/52290, de 30 de juny, de la Generalitat, d'ordenació del territori i protecció del paisatge.  
- Els residus zoosanitaris infecciosos i químics que es produïsquen a l'explotació, han de ser manipulats i emmagatzemats degudament, i s'han d'acumular en contenidors homologats a aquest efecte i retirats per un gestor autoritzat.  
- S'ha de comunicar a aquesta Secretaria Autonòmica qualsevol variació que es produïsca en la destinació dels residus. En cas de construir-se bassa de purins, ha de presentar-se davant d'aquesta Secretaria Autonòmica informació detallada respecte d'això.  
Segon  
Notificar a les persones interessades que contra aquesta resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Tercer  
Publicar aquesta declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
València, 5 de juliol de 2007.- La secretària autonòmica de Territori i Medi Ambient: Cristina Serrano Mateo.  
Declaració d'impacte ambiental  
Expedient: 072/6807-OBI  
Títol: Planta de producció de biodièsel a partir d'olis vegetals nous i usats  
Activitat: producció de biodièsel i glicerina  
Promotor: Nueva Vinícola del Oeste, SA  
Localització: carretera N-III, km 271, terme municipal de Requena (València), pedania de San Antonio  
Autoritat substantiva: Direcció General de Qualitat Ambiental  
Descripció del projecte  
Objecte del projecte   
Nueva Vinícola del Oeste, SA està tramitant l'autorització ambiental integrada d'una nova planta de producció de biodièsel i glicerina a San Antonio, pedania del terme municipal de Requena (València).  
La indústria se situarà a una parcel·la sítia al km 271 de la carretera nacional 3 (referència cadastral 0485181 00XJ57F 0596 JO). La parcel·la estava ocupada per una indústria alcoholera que ha sigut desmantellada quasi en la totalitat, i es manté un xicotet celler per a la fabricació de brisa. La superfície total de la parcel·la és de 21.600 m² (21.479 m² segons el cadastre), dels quals la nova indústria ocuparà la meitat (uns 10.000 m²). Es tracta d'una parcel·la de sòl no urbanitzable, per la qual cosa s'està tramitant la preceptiva declaració d'interés comunitari. Les infraestructures associades a la instal·lació són: edifici d'oficines i laboratori, edifici de procés i control, edifici de serveis auxiliars, àrea d'emmagatzematge i àrea de càrrega i descàrrega.  
S'hi disposa de subministrament d'energia elèctrica i gas. La zona disposa de col·lector municipal d'aigües residuals connectat a estació depuradora d'aigües residuals. L'accés es realitza des de la carretera N-III.  
Característiques més rellevants de l'activitat  
La indústria té capacitat per a processar 34.630 t de matèries primeres a l'any, de les quals s'obté com a productes principals 30.000 t/any de biodièsel i 2.550 t/any de glicerina (al 80% de concentració). La principal matèria primera és l'oli vegetal, i s'utilitza també metanol, àcid sulfúric, àcid fosfòric i hidròxid sòdic. Com a producte secundari es genera sulfat potàssic, que es ven com a fertilitzant (630 t/any).  
Cal destacar que la indústria està dissenyada per a l'ús com a matèria primera d'oli vegetal nou o usat. Com a màxim, el procés aplicat admet l'ús d'un 25% d'olis vegetals usats perquè el biodièsel obtingut complisca els estàndards aplicables. L'oli vegetal usat és lliurat per gestors autoritzats ja tractat. Es realitza un pretractament de l'oli vegetal que consisteix en l'eliminació de polímers amb àcid fosfòric i l'eliminació d'àcids lliures mitjançant extracció de volàtils.  
El procés productiu es basa en la transesterificació (substitució dels alcohols que formen les molècules d'oleïna, juntament amb els àcids orgànics, per un altre alcohol) dels àcids grassos continguts en els olis vegetals per a, prèviament a la mescla amb metanol i un catalitzador (s'empra hidròxid sòdic o hidròxid potàssic) obtenir biodièsel i glicerina sense purificar. El procés aplicat és discontinu. En primer lloc, es mescla el catalitzador amb el metanol per a introduir-los en el reactor juntament amb l'oli vegetal on, després del procés de transesterificació, es genera biodièsel, metanol, glicerina, aigua, àcids lliures grassos i impureses. El biodièsel cru se sotmet a un llavatge mitjançant aigua i àcid sulfúric i s'obté biodièsel i fertilitzant (K2SO4). Finalment el biodièsel és decantat i per evaporació se separa del metanol residual. La glicerina es neutralitza i se sotmet a evaporació fins a assolir una puresa del 80%. El fertilitzant s'emmagatzema per a la venda. Els àcids lliures grassos es reintrodueixen en el procés.  
S'ha previst un sistema de tractament d'aigües residuals per a depurar totes les aigües generades a la instal·lació, incloses les sanitàries, prèviament a l'abocament d'aquestes al clavegueram.  
El proveïment d'aigua es realitza des de pou propi, degudament autoritzat per a un volum màxim anual de 2.000 m³. En la mateixa parcel·la se situa un pou de propietat municipal, l'existència i servituds associades del qual apareixen inscrites en l'escriptura de propietat de la parcel·la.  
Tramitació administrativa  
L'expedient d'avaluació d'impacte ambiental es va iniciar amb data 14 de març de 2007, en rebre de l'Àrea de Qualitat Ambiental de la Direcció General de Qualitat Ambiental un escrit acreditatiu de la realització de la informació pública de l'expedient, en el qual s'indica que no hi ha hagut al·legacions.   
Amb anterioritat, i per tal de fer una consulta de suficiència i idoneïtat de documentació (expedient 245/6457-VSE), s'havia remés:  
- Projecte bàsic per a autorització ambiental integrada de planta de producció de biodièsel, el qual incorpora l'estudi d'impacte ambiental.  
- Annexos al projecte: taules resum i dossier complementari de resposta a requeriments administratius.   
- Document de síntesi.  
S'ha realitzat consulta amb data 14.06.2007 al Servei de Control Integrat de la Contaminació, i s'ha rebut resposta aclaridora en data 05.07.2007.  
Afeccions legals  
El projecte està sotmés a la Llei 16/2002, d'1 de juliol, de prevenció i control integrats de la contaminació, segons el subapartat 4.1.b (instal·lacions químiques per a la fabricació d'hidrocarburs oxigenats) de l'annex I. La indústria tramita l'autorització ambiental integrada que atorga la Direcció General per al Canvi Climàtic, la qual té atribuïdes les competències en matèria de prevenció i control integrats de la contaminació.   
Altres condicionants ambientals introduïts per la legislació sectorial són:  
- La instal·lació es considera inclosa com a activitat potencialment contaminant del sòl en l'annex I del RD 9/2005, de 14 de gener.   
- L'activitat està catalogada com a activitat potencialment contaminant de l'atmosfera, segons el Decret 833/1975, de 6 de febrer.  
- L'activitat està sotmesa a la legislació en matèria de residus, en particular pel que fa a gestió i producció de residus.   
- Queda sotmesa així mateix a la legislació en matèria de contaminació acústica i, en particular, al Decret 266/2004, de 3 de desembre.  
Tot això, sense perjudici de les autoritzacions que calga obtenir d'altres organismes, de conformitat amb la normativa sectorial que hi siga d'aplicació.  
Consideracions ambientals  
Amb caràcter general, promoure una activitat d'aquest tipus porta associats diversos avantatges ambientals, ja que les tendències actuals es decanten per l'ús de biocombustibles a fi de disminuir el consum de combustibles fòssils i reduir les emissions de gasos d'efecte hivernacle. Els biocombustibles no contenen sofre, per la qual cosa aquest no s'emet a l'atmosfera. A més, el biocombustible és una font d'energia renovable i neta.  
La planta de fabricació es troba situada en un entorn rural, a una parcel·la que va estar ocupada per una indústria alcoholera, per la qual cosa l'esmentada parcel·la ja havia perdut aquest caràcter. A uns 800 metres, es troba situat el nucli urbà de la pedania de San Antonio de Requena. Aquesta afronta amb la carretera N-III i es troben a les proximitats el ferrocarril i la carretera A-3.   
Durant la construcció de la planta, el principal impacte és l'associat a la generació de residus. S'indica que aquests seran gestionats convenientment a través d'empreses autoritzades. La resta són considerats no significatius en l'estudi d'impacte ambiental.  
El procés desenvolupat permet l'ús com a matèries primeres d'oli vegetal nou (obtingut en plantes d'extracció) o oli vegetal usat (lliurat per gestors), pràctica que permet la valorització d'aquest residu.  
Els impactes associats a l'activitat exercida són principalment emissions a l'atmosfera de gasos de combustió de la caldera i COV, soroll i abocaments.  
L'emissió de gasos de combustió està associada al funcionament de la caldera, la qual funciona amb gas natural. Els principals contaminants seran els òxids de nitrogen i el CO, encara que s'estima que en nivells inferiors als límits establits. L'emmagatzematge del metanol es realitza en tancs amb atmosfera inerta i control de les respiracions (sistema de condensació de vapors de metanol mitjançant l'ús de nitrogen a baixa temperatura), a l'efecte d'evitar l'emissió de compost orgànic volàtil (COV). El sistema d'alimentació de metanol al procés és en circuit tancat, recirculant-se el no reaccionat, amb el mateix objectiu.  
S'identifiquen com a punts susceptibles de generar soroll i vibracions el sistema de pretractament d'oli, el procés productiu i pretractament de biodièsel, el sistema de producció de nitrogen i les estacions de bombament de productes químics, aquests últims amb xicoteta afecció. Els dos primers se situen dins d'edificis tancats que es dissenyen amb tancaments adequats per a complir els límits establits. El sistema de producció de nitrogen disposa d'aïllament acústic. Els elements susceptibles de generar vibracions disposen de masses d'inèrcia i unions flexibles per a reduir-ne la transmissió. S'adjunta un estudi acústic en què es detecta que el soroll de fons, en el qual destaca el generat pel trànsit, supera els nivells sonors màxims establits.  
S'estima que a causa de les característiques tècniques del paviment i la solera que cobreix tota l'àrea ocupada per la planta, no hi haurà problemes de contaminació subterrània. Addicionalment, es preveu tractar superficialment algunes zones de la solera.  
Els residus generats en l'activitat van associats principalment al procés de desgomatge (pretractament de l'oli, del qual resulta un residu orgànic oliós semisòlid) i al procés productiu (residus de neteja). Els residus d'oficines es gestionen com a residus urbans. L'emmagatzematge de residus perillosos i no perillosos es realitza en dipòsits específics tancats i estancs, a fi d'evitar eventuals vessaments, i es lliuren a empreses gestores.  
La planta s'ha dissenyat per a aprofitar les instal·lacions preexistents, procurant la màxima integració de l'estructura general de la planta. Hi ha una fila arbòria a manera d'apantallament vegetal en tota la longitud del límit amb la carretera.  
Entre les instal·lacions auxiliars es disposa d'una torre de refrigeració dissenyada en circuit tancat, amb la qual cosa es redueixen els abocaments. Els rebutjos (porgues) d'aquesta es tracten juntament amb les aigües residuals del procés. Es disposa també d'un sistema d'inertització amb nitrogen en els tancs de metanol i a l'edifici de procés, per tal d'evitar emissions. El magatzem de matèries primeres i productes químics disposa de cubetes de retenció independents amb sòl de formigó. Addicionalment, el sòl del magatzem està dotat d'una xarxa de canaletes i arquetes impermeables per a recollir eventuals vessaments que, si és procedent, seran gestionats com a residus perillosos.  
Per al tractament de les aigües residuals es disposa d'un sistema de tractament biològic mitjançant fangs actius calculat per a 18 habitants equivalents. El mateix sistema s'empra per a depurar les aigües sanitàries, prèviament a l'abocament d'aquestes a la xarxa de clavegueram. Les aigües de procés (neteja i porgues) i de neteja de cubetes es fan passar per un separador d'olis (filtre de coalescència) i es condueixen al sistema de tractament biològic per a la depuració. Respecte a les aigües pluvials, s'ha instal·lat un tanc de tempestes de 50 m³ que acumula les primeres pluges, que poden arrossegar restes de substàncies perilloses, a l'efecte que siguen tractades a la depuradora, prèviament a l'abocament. La resta es canalitzen cap a l'exterior. S'ha de garantir el compliment dels paràmetres establits en l'ordenança municipal. Els residus oliosos i els fangs de la depuradora seran gestionats per una empresa autoritzada.  
El programa de vigilància ambiental proposat, de manera general, comprén:  
- Seguiment i control de les obres.  
- Seguiment i control de les condicions ambientals en la fase d'explotació.  
- L'execució d'aquest s'ha de desenvolupar en: la posada al punt dels mitjans de vigilància i preparació del material; recollida de dades, emmagatzematge i classificació sistemàtica d'aquestes; interpretació de la informació recollida i avaluació del grau d'aplicació de les mesures correctores i protectores; retroalimentació a l'efecte de, si és procedent, modificar el programa de vigilància ambiental.  
- Elaboració d'informes-resum periòdics (bimensuals en la fase d'obres i trimestrals i anuals en la fase d'explotació).  
En particular, durant la fase d'explotació, es procedirà a:  
- Control de les emissions de la caldera i les respiracions per empresa autoritzada.  
- Realització d'auditoria acústica per un organisme de control autoritzat, en el primer semestre de funcionament i cada dos anys.  
- Mesurament de les aigües depurades abans de ser abocades, de manera periòdica.  
Consideracions jurídiques  
El projecte examinat constitueix, segons el que preveu l'annex I de l'apartat 3.e, instal·lacions químiques integrades, del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, un dels supòsits fàctics en què resulta preceptiva la formulació d'una declaració d'impacte ambiental, prèviament a la resolució administrativa que s'adopte per a l'aprovació definitiva d'aquell.   
L'expedient ha observat els tràmits previstos en el Decret 162/1990, de 15 d'octubre, del Consell de la Generalitat Valenciana pel qual s'aprova el Reglament d'impacte ambiental; en la Llei 2/89, de 3 de març, de la Generalitat Valenciana, i en les altres disposicions que hi són d'aplicació.  
L'article cinqué de la Llei 2/1989, de 3 de març, atribueix a l'òrgan ambiental la competència per a la formulació de les declaracions d'impacte ambiental dels projectes a què s'aplique l'esmentada llei.   
L'article 17 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, atribueix a la Direcció General de Gestió del Medi Natural la competència sobre l'avaluació d'impacte ambiental.  
Per tot això, fent ús de les facultats que tinc legalment atribuïdes, formule la següent:   
Declaració d'impacte ambiental  
Primer  
Estimar acceptable, només a l'efecte ambiental, el Projecte de planta de producció de biodièsel a partir d'olis vegetals (nous i usats), promogut per Nueva Vinícola del Oeste, SA situada a la carretera nacional III, km 271, pedania de San Antonio, terme municipal de Requena (València), en els termes que estableix el projecte, l'estudi d'impacte ambiental i la resta de documentació que consta en l'expedient.  
Com a condicions addicionals que s'han de complir s'estableixen les següents:  
1. S'ha de vigilar especialment la composició de l'efluent d'eixida de la depuradora (o sistema de tractament), a fi de complir els paràmetres d'abocament aplicables.  
2. Les zones d'emmagatzematge de residus han de disposar de mitjans de recollida de vessaments que impedisquen l'abocament directe a la xarxa de clavegueram, els quals han de ser gestionats, si escau, per una empresa autoritzada.  
3. Les accions incloses en el programa de vigilància ambiental han de documentar-se, a l'efecte d'acreditar l'adopció i execució de les mesures preventives i correctores proposades i la comprovació de l'eficàcia d'aquestes.  
4. D'acord amb l'article 4 del UTR 8424/1986, de 28 de juny, modificat per la Llei 9/2006, de 28 d'abril, el promotor ha de comunicar a l'òrgan ambiental (per escrit), amb la antelació suficient, la data de començament de l'execució del projecte.  
5. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, ha de ser comunicat a l'òrgan ambiental competent el qual establirà, si és procedent, l'aplicació de noves mesures correctores.  
Segon  
Notificar a les persones interessades que contra aquesta resolució, per ser un acte de tràmit que no posa fi al procediment ni produeix indefensió, no es pot interposar cap recurs; sense perjudici d'utilitzar els mitjans que en defensa del seu dret estimen pertinents.  
Tercer  
Publicar en el Diari Oficial de la Comunitat Valenciana aquesta declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'impacte ambiental.  
València, 30 de juliol de 2007.- La directora general de Gestió del Medi Natural: M. Ángeles Centeno Centeno.